# Tom Berenger

Miranduléś

|  |
| --- |
|
C'l artìcul chè 'l è scrit in
Miranduléś  |

Tom Berenger tòlt śò in dal 2019

**Thomas Michael Moore**, cgnusû méj cuma **Tom Berenger** (Chicago, 31 ad Maǵ dal 1949, a s lèś [tɑm ˈbɛrɪŋər] in ingléś) 'l è 'n atōr e prudutōr americàṅ, candidâ a i Prèmi Òscar dal 1987 par la part dal sergînt magiōr *Bob Barnes* in dla pelìcula 'd guèra Platoon 'd Oliver Stone, giràda insém a Charlie Sheen e Willem Dafoe, ch'la gh'à purtâ almànc un Golden Globe.

## Biugrafìa

Nâ in Illinòis da na famìja catòlica cun dal raìś irlandéśi, *Tom* da śōvan al stùddia giurnalìśum a l'Università dal Missouri, laureànd-'s in dal 1971. In séguit al decìd però ad far 'l atōr e acsè al taca a lauràr a teàtar, faghénd anc 'l asistènt ad vōl par la Eastern Airlines.

In dal 1973 al và a star a New York, catànd la sò prima part da atōr in dla soap opera Una vita da vivere, stanta-dū epiśòdi in di pagn ad *Tim Siegel*. In dal 1977 al fà 'l sò debùt a 'l cìnema, girànd al film ad scarésa Sentinel, a fiànc ad Martin Balsam e dl'Ava Gardner, e pò al thriller dramàtic In cerca di Mr. Goodbar, cun la Diane Keaton e Richard Gere. In dal 1979 'l è prutagunìsta dal western Il ritorno di Butch Cassidy & Kid in di pagn ad Butch Cassidy.

In di an Utànta 'l è a fiànc ad Christopher Walken in dla pelìcula 'd guèra I mastini della guerra, pò al vîṅ in Itàglia par giràr insém a Marcello Mastroianni, a l'Eleonora Giorgi e a Michel Piccoli al drama Oltre la porta dla carpśàna Liliana Cavani.

In dal 1983 al lavóra cun Lawrence Kasdan in dla cumèdia dramàtica Il grande freddo, filmòṅ cun la Glenn Close, Jeff Goldblum, William Hurt, Kevin Kline e la Meg Tilly, pò al pasa a i thriller cun Paura su Manhattan (1984), in dua 'l incróśa na śōvna Melanie Griffith, Chi protegge il testimone (1987), in còpia cun la Mimi Rogers, Sulle tracce dell'assassino (1988), a fiànc ad Sidney Poitier, Betrayed - Tradita (1988), cun la Debra Winger in di pagn dl'agìnta d'l FBI *Catherine Weaver*, Prova schiacciante (1991), in du al cata Bob Hoskins e la Greta Scacchi, e Sliver (1993), in dla part dal scritōr *Jack Landsford* ch'al viṿ in dal stés palàs ad chi purcùs dla Sharon Stone e 'd William Baldwin.

Vers la mità di an Nuànta al taca anc a recitàr in soquànt série televiśìvi, cuma *Hatfields & McCoys* ch'in dal 2012 la gh'à frutâ 'n Emmy Award, e a far al prudutōr, cuntinuànd in tut al manéri la sò caréra 'd atōr cuma in dla cumèdia Major League - La rivincita (1994), e in di thriller Conflitto d'interessi (1998), insém a Kenneth Branagh e Robert Downey Jr., L'ombra del dubbio (1998), in còpia cun la Melanie Griffith, e Analisi di un delitto (1998), in du 'l è prutagunìsta insém a Cuba Gooding Jr..

Fra 'l sò ultmi òvri a 'rcurdém al film 'd asiòṅ cun Denzel Washington Training Day (2001), al thriller Il guardiano (2002), al film ad fantasiénsa cun Leonardo DiCaprio Inception (2010) e 'l pulisiésc Affari di famiglia, girâ insém a Willem Dafoe e a Matt Dillon.

*Berenger*, ch'al gh'à siē fiōi, 'l è bòṅ ad dascórar in itagliàṅ e in spagnōl, al lèś sènt e pasa lìbar tut i an e al gh'à na pasiòṅ par la stòria. In di an Utànta al fava part ad Scientology.

## Filmugrafìa

### cuma atōr

* 1977 - *Sentinel* (*The Sentinel*), regìa ad Michael Winner
* 1977 - *In cerca di Mr. Goodbar* (*Looking for Mr. Goodbar*), regìa ad Richard Brooks
* 1978 - *Donna è meraviglia* (*In Praise of Older Women*), regìa ad George Kaczender
* 1978 - *Rush It*, regìa ad Gary Youngman
* 1979 - *Il ritorno di Butch Cassidy & Kid* (*Butch and Sundance: The Early Days*), regìa ad Richard Lester
* 1979 - *Corpo a corpo* (*Flesh & Blood*), regìa ad Jud Taylor – Film TV
* 1981 - *I mastini della guerra* (*The Dogs of War*), regìa ad John Irvin
* 1982 - *Oltre la porta*, regìa dla Liliana Cavani
* 1983 - *Il grande freddo* (*The Big Chill*), regìa ad Lawrence Kasdan
* 1983 - *La banda di Eddie* (*Eddie and the Cruisers*), regìa ad Martin Davidson
* 1984 - *Paura su Manhattan* (*Fear City*), regìa 'd Abel Ferrara
* 1985 - *Addio vecchio West* (*Rustlers' Rhapsody*), regìa ad Hugh Wilson
* 1986 - *Platoon*, regìa 'd Oliver Stone
* 1987 - *Chi protegge il testimone* (*Someone to Watch Over Me*), regìa ad Ridley Scott
* 1987 - *Dear America - Lettere Dal Vietnam* (*Dear America: Letters Home from Vietnam*), regìa ad Bill Couturié
* 1988 - *Sulle tracce dell'assassino* (*Shoot to Kill*), regìa ad Roger Spottiswoode
* 1988 - *Betrayed - Tradita* (*Betrayed*), regìa ad Costa-Gavras
* 1988 - *L'ombra del peccato* (*Last Rites*), regìa ad Donald P. Bellisario
* 1989 - *Major League - La squadra più scassata della lega* (*Major League*), regìa ad David S. Ward
* 1989 - *Nato il quattro luglio* (*Born on the Fourth of July*), regìa 'd Oliver Stone
* 1990 - *Un amore passeggero* (*Love at Large*), regìa 'd Alan Rudolph
* 1990 - *Il campo* (*The Field*), regìa ad Jim Sheridan
* 1991 - *Prova schiacciante* (*Shattered*), regìa ad Wolfgang Petersen
* 1991 - *Giocando nei campi del Signore* (*At Play in the Fields of the Lord*), regìa 'd Héctor Babenco
* 1993 - *One Shot One Kill - A colpo sicuro* (*Sniper*), regìa ad Luis Llosa
* 1993 - *Sliver*, regìa ad Phillip Noyce
* 1993 - *Gettysburg*, regìa ad Ronald F. Maxwell
* 1994 - *Major League - La rivincita* (*Major League II*), regìa ad David S. Ward
* 1994 - *Una bionda sotto scorta* (*Chasers*), regìa ad Dennis Hopper
* 1995 - *L'angelo vendicatore* (*The Avenging Angel*), regìa ad Craig R. Baxley – Film TV
* 1995 - *L'ultimo cacciatore* (*Last of the Dogmen*), regìa ad Tab Murphy
* 1995 - *Body Language*, regìa ad George Case - Film TV
* 1996 - *L'ora della violenza* (*The Substitute*), regìa ad Robert Mandel
* 1996 - *Una maledetta occasione* (*An Occasional Hell*), regìa dla Salomé Breziner
* 1998 - *Conflitto d'interessi* (*The Gingerbread Man*), regìa ad Robert Altman
* 1998 - *L'ombra del dubbio* (*Shadow of Doubt*), regìa ad Randal Kleiser
* 1999 - *Analisi di un delitto* (*A Murder of Crows*), regìa ad Rowdy Herrington
* 1999 - *Trappola esplosiva* (*Diplomatic Siege*), regìa ad Gustavo Graef-Marino
* 1999 - *Un uomo un eroe* (*One Man's Hero*), regìa ad Lance Hool
* 1999 - *Turbulence II* (*Fear of Flying*), regìa ad David Mackay
* 1999 - *American Spy* (*In the Company of Spies*), regìa ad Tim Matheson – Film TV
* 2000 - *Takedown* (*Track Down*), regìa ad Joe Chappelle
* 2000 - *Cutaway*, regìa ad Guy Manos - Film TV
* 2001 - *Training Day*, regìa 'd Antoine Fuqua
* 2001 - *The Hollywood Sign*, regìa ad Sönke Wortmann
* 2001 - *L'anello mancante* (*True Blue*), regìa ad J. S. Cardone
* 2002 - *Il guardiano* (*Watchtower*), regìa ad George Mihalka
* 2002 - *D-Tox*, regìa ad Jim Gillespie
* 2002 - *The Junction Boys*, regìa ad Mike Robe - Film TV
* 2002 - *Sniper 2 - Missione Suicida* (*Sniper 2*), regìa ad Craig R. Baxley
* 2004 - *Sniper 3 - Ritorno in Vietnam* (*Sniper 3*), regìa ad P. J. Pesce
* 2005 - *Detective*, regìa ad David S. Cass Sr. – Film TV
* 2007 - *Il miracolo di Natale di Jonathan Toomey* (*The Christmas Miracle of Jonathan Toomey*), regìa ad Bill Clark
* 2008 - *Stiletto*, regìa ad Nick Vallelonga
* 2008 - *Desperate Hours: An Amber Alert*, regìa ad George Mendeluk – Film TV
* 2009 - *Charlie Valentine*, regìa ad Jesse V. Johnson
* 2009 - *Silent Venom*, regìa ad Fred Olen Ray
* 2009 - *Breaking Point*, regìa ad Jeff Celentano
* 2010 - *Smokin' Aces 2: Assassins' Ball*, regìa ad P. J. Pesce
* 2010 - *Bad Cop - Polizia violenta* (*Sinners & Saints*), regìa ad William Kaufman
* 2010 - *Inception*, regìa ad Christopher Nolan
* 2010 - *Faster*, regìa ad George Tillman Jr.
* 2010 - *For Love of Liberty: The Story of America's Black Patriots*, regìa ad Frank Martin – Film TV
* 2011 - *Last Will*, regìa ad Brent Huff
* 2012 - *Bucksville*, regìa ad Chel White
* 2012 - *War Flowers*, regìa ad Serge Rodnunsky
* 2012 - *Brake - Fino all'ultimo respiro* (*Brake*), regìa ad Gabe Torres
* 2014 - *Affari di famiglia* (*Bad Country*), regìa ad Chris Brinker
* 2014 - *Stranded*, regìa ad David DeCoteau
* 2014 - *Lonesome Dove Church*, regìa ad Terry Miles
* 2014 - *Sniper 5 - Fino all'ultimo colpo* (*Sniper: Legacy*), regìa ad Don Michael Paul
* 2014 - *Reach Me - La strada per il successo* (*Reach Me*), regìa ad John Herzfeld
* 2015 - *Impatto pianeta Terra* (*Impact Earth*), regìa ad Rex Piano
* 2017 - *Sniper - Scontro totale* (*Sniper: Ultimate Kill*), regìa ad Claudio Fäh
* 2017 - *Cops and Robbers*, regìa ad Scott Windhauser
* 2018 - *Wunderland - L'ultima offensiva* (*Wunderland*), regìa ad Steven Luke
* 2018 - *Gone Are the Days*, regìa ad Mark Landre Gould
* 2018 - *American Dresser*, regìa ad Carmine Cangialosi
* 2019 - *1st Born*, regìa 'd Ali Atshani e 'd Sam Khoze
* 2019 - *Sargasso*, regìa 'd Adam Sigal
* 2019 - *Supervized*, regìa ad Steve Barron
* 2020 - *Blood and Money*, regìa ad John Barr
* 2020 - *Adam*, regìa ad Michael Uppendahl
* 2020 - *Sniper - La fine dell’assassino* (*Sniper: Assassin's End*), regìa ad Kaare Andrews
* 2020 - *Wunderland - L'ultima offensiva* (*Battle of the Bulge: Winter War*), regìa ad Steven Luke
* 2022 - *A Tale of Two Guns*, regìa ad Justin Lee
* 2022 - *Cavallerizzi disperati* (*Desperate Riders*), regìa ad Michael Feifer
* 2022 - *The Most Dangerous Game*, regìa ad Justin Lee
* 2022 - *Black Warrant*, regìa ad Tibor Takács
* 2022 - *As Good As Dead*, regìa ad R. Ellis Frazier
* 2023 - *Among Wolves*, regìa ad Justin Lee
* 2024 - *Ancora una possibilità* (*One More Shot*), regìa ad James Nunn
* 2024 - *Plan B*, regìa ad Brandon Tamburri

### cuma prudutōr

* 1995 - *L'angelo vendicatore* (*The Avenging Angel*), regìa ad Craig R. Baxley
* 1996 - *Una maledetta occasione* (*An Occasional Hell*), regìa dla Salomé Breziner
* 1999 - *Un uomo un eroe* (*One Man's Hero*), regìa ad Lance Hool
* 2002 - *Sniper 2 - Missione Suicida* (*Sniper 2*), regìa ad Craig R. Baxley
* 2004 - *Sniper 3 - Ritorno in Vietnam* (*Sniper 3*), regìa ad P. J. Pesce
* 2005 - *Detective*, regìa ad David S. Cass Sr.
* 2012 - *Bucksville*, regìa ad Chel White
* 2014 - *Affari di famiglia* (*Bad Country*), regìa ad Chris Brinker

## Culegamènt estéran

* (IT) Filmugrafìa in s'l *IMDb*

## Àtar prugèt

Template:Interprogetto/CollegamentoTemplate:Interprogetto/CollegamentoTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametroTemplate:Interprogetto/leggiParametro
* **Wikiquote** contiene citazioni di o su **Tom Berenger **Wikimedia Commons** contiene file multimediali su **Tom Berenger**